**Rozvoj vyhľadávania s príchodom WEB 3.0**

Rozhodol som sa spracovať tému rozvoj vyhľadávania s príchodom WEB 3.0, pretože ide o jednu z najrevolučnejších vecí v oblasti internetu a vyhľadávania, ktoré nás v budúcnosti čakajú. Spočiatku sa zameriam na históriu a postupne prejdem na to, čo sa skrýva pod názvom WEB 3.0.

Prvá verzia sa začala vyvíjať už v 90 rokoch, vtedy išlo len o statický web. Stránky obsahovali písaný text a obrázky, no nenachádzali sa v nich žiadne interaktívne prvky. Prelom nastal okolo roku 2004, s príchodom WEB 2.0, s ktorým sa stretávame až do dnes. Postupne sa začali vyvíjať rôzne fóra, sociálne siete, na ktoré môžeme vkladať obsah úplne sami. A tak sme sa stali tvorcami internetu ako ho poznáme dnes. S tým prichádzajú problémy, internet je zaplnený zbytočným obsahom, ktorý nám sťažuje nájsť cestu k relevantnej informácii, ktorú hľadáme. A tak musíme nájsť východisko ako sa vyhnúť tomuto problému, jedným z riešení je WEB 3.0 alebo inak povedané Sémantický web. V ňom majú informácie detailne pridelený význam, čo umožňuje rýchle strojové vyhľadanie a spracovanie.

Zdroje: <https://www.sciencedirect.com/science/article/abs/pii/S0007681322000714>

<https://ieeexplore.ieee.org/abstract/document/4755170?casa_token=YiKXJ_j-I_4AAAAA:bAB7xInZrJ3QhQB6bWaWKMVa8ZLR5VOaSEKIllhUzA_Clt2SClrykwG0A7Vk9_pE0n4LBYQWUvsw0w>